kardosdrur/scandi-wiki huggingface dataset:
Mark Rutte

Mark Rutte (født 14. februar 1967 i Haag) er en hollandsk politiker fra det liberale Folkeparti for Frihed og Demokrati (VVD). Han har som ministerpræsident været landets regeringsleder siden 14. oktober 2010.

Han har tidligere været minister (ordret oversat: statssekretær) for sociale anliggender og beskæftigelse i Balkenendes regering fra 2002 til 2004, og for uddannelse, kultur og videnskab fra 2004 til 2006. Forud for parlamentsvalget i 2006 blev han valgt til ny partileder for VVD. Ved dette valg mistede partiet seks mandater, men ved valget i 2010 fik VVD flest stemmer, og det lykkedes ham efterfølgende at danne regering og blive den første liberale regeringsleder i 92 år.

Den 23. april 2012 måtte han dog indgive sin afskedsbegæring, da regeringen ikke kunne nå frem til en aftale om et sparebudget. Hans regering varede dermed kun 558 dage, hvilket gør den til den kortest-siddende hollandske regering siden anden verdenskrig. Rutte fortsatte derefter som leder af et forretningsministerium. Ved parlamentsvalget 12. september 2012 styrkede såvel partiet VVD som Mark Rutte deres politiske positioner og Mark Rutte dannede 5. november 2012 en koalitionsregering med det socialdemokratiske arbejderparti Partij van de Arbeid (PvdA). 

Den 2. august 2022 blev Rutte den længstsiddende nederlandske premierminister, da han på det tidspunkt havde siddet længere end Ruud Lubbers (1982–1994). Den 7. juli 2023 indgav Rutte sin regerings afskedsbegæring efter at det ikke var lykkedes hans koalitionsregering at opnå enighed om, hvorledes den stigende ndvandring til Nederlandene skal håndteres. Ruttes regering vil fortsætte som et forretningsministerium indtil afholdelsen af det næste valg. Den 10. juli 2023 meddelte han at han ikke forsætter som leder af sit parti efter næste valg og vil forlade hollandsk politik når en ny regering tiltræder.

Religiøsitet 
Rutte er troende og tilhører den protestantiske retning, selvom han tvivler nogle gange på guds eksistens. Han har udtalt, at kristne værdier er rodfæstet i den jødiske tradition, og at disse to religioner, kristendommen og jødedommen, adskiller sig markant fra islam i form af at de to førstnævnte adskiller stat og religion.

Referencer 

Personer fra Haag
Regeringsledere fra Nederlandene
Freddie Benson

Fredward "Freddie" Benson spillet af Nathan Kress er den tekniske producent for webshowet iCarly i serien af samme navn, som hans venner Carly Shay og Sam Puckett er værter for.

Han bliver ofte gjort til syndebuk for Sams dårlige ideer. Han har været forelsket i Carly siden 6. klasse, men Carly betragter ham generelt kun som en platonisk bedste ven. I "iSaved Your Life" falder Carly dog for ham, efter han redder hende fra at blive kørt over af en tacovogn, og de bliver kærester. Efter råd fra Sam slår Freddie dog op med hende og siger, at hvis Carly stadig elsker ham og vil stadig være hans kæreste, når hun holder op med at se ham som en helt, vil han genoptage deres forhold. I slutningen af dette afsnit råber Freddie i elevatoren, "Hvad har jeg gjort?", hvilket antyder, at han tydeligvis stadig har følelser for Carly.

Freddie har et meget anstrengt forhold til sin mor. Hun mener det godt, men kan være overbeskyttende.

Figurer fra iCarly
Prins Carl Oscar af Sverige

Prins Carl Oscar af Sverige, Hertug af Södermanland (; født 14. december 1852 i Stockholm, død 13. marts 1854 i Stockholm) var en svensk og norsk prins. Han var det andet barn og den eneste søn af kronprins Carl (senere Karl 15.) af Sverige-Norge og dennes gemalinde Louise af Nederlandene (senere dronning af Sverige-Norge). Han bar titlen hertug af Södermanland

I sin korte levetid var Carl Oscar nummer to i den svenske og norske tronfølge, hvor han var placeret efter sin far.
 
I februar 1854 fik Carl Oscar mæslinger. Han blev fejlbehandlet, og der tilstødte lungebetændelse. Carl Oscar døde 15 måneder gammel, og hans farbror (den senere kong Oscar 2. af Sverige-Norge) overtog hans plads i tronfølgen.

Carl Oscar er begravet i Riddarholmskirken i Stockholm.

Kilder 
Artiklen bygger helt eller delvist på Svensk Wikipedia.

Prinser fra Sverige
Prinser af Norge
Huset Bernadotte
Personer fra Stockholm
Hertuger af Södermanland
Rosenbergs Arkitekter

Rosenbergs Ariktekter AB er en virksomhed fra Stockholm, ejet af Inga Varg og Alessandro Ripellino siden 1993 da det blev etableret. Det opfølger virksomheden Rosenberg och Stål Arkitektkontor der blev etableret i 1955.

Virksomheden arbejder med arkitektur og byplanlægning.

Udvalgte værk

Eksterne henvisninger 
 Officiel webside

Konsulentvirksomheder fra Sverige
Etableret i 1993
Arkitektvirksomheder
Gladsaxen

Gladsaxen var oprindeligt en lokal avis udgivet i Gladsaxe.

Der blev udgivet 9 numre i perioden juni 1981 – februar 1983. Gladsaxen blev etableret for at tage konkurrencen op med de traditionelle ugeaviser Gladsaxebladet og Bagsværd Søborg Bladet, som begge i følge det første nummer af Gladsaxen var forholdsvis ukritiske i forhold til Gladsaxe Kommune, hvilket blandt andet fremgik af artiklen "Er der brug for en ny lokalavis?". 

Artiklen indledtes med:

Mange vil sikkert synes, at to lokalaviser er rigeligt. Kan en ny avis virkelig udrette noget nyt? Det mener vi, den kan. Det er ikke kun et spørgsmål om mængden af papir. Det er nok så meget et spørgsmål om indholdet i avisen 

Avisen blev udgivet under mottoet "Gladsaxen løfter sløret, hvor andre slører løftet" af frivillige og fremstillet under yderst primitive forhold. Alle artikler blev skrevet på skrivemaskine og sat efter klippe- klistreprincippet.

I 2012 er initiativet genoptaget i form af et Internetbaseret medie. Udgivelsen er fortsat baseret på frivilliges indsats.

Eksterne henvisninger 
Lokalavisen Gladsaxen

Skannet kopi af lokalavisen Gladsaxen

Aviser fra Sjælland
Gladsaxe
Pinterest

Pinterest er et socialt netværk med fokus på deling af fotos. Brugeren deler og kommenterer fotos, der ligger inden for dennes interesse, og skaber således en social identitet via sine interesser, som inddeles i forskellige boards. Brugerne kan vælge at følge hinanden på kryds og tværs, og man kan nøjes med kun at følge de boards hos en anden bruger, der har ens interesse. Synes en bruger tilstrækkeligt godt om et foto, som denne møder på sin vej, kan funktionen ’repinning’ benyttes. Dernæst indsættes billedet på et board efter eget ønske, og brugerens followers (andre brugere, der følger den pågældende bruger) vil blive præsenteret for det ved næste login.

Eksterne henvisninger 

 Pinterest.com

Sociale netværkstjenester
Etableret i 2010
Softwarevirksomheder fra USA
Prins Erik af Sverige

Prins Erik af Sverige, hertug af Västmanland (Erik Gustaf Ludvig Albert; født 20. april 1889 på Stockholms Slot, død 20. september 1918 på Drottningholm Slot) var prins af Sverige og (til 1905) Norge. Han var den yngste søn af kong Gustav 5. af Sverige og dronning Victoria af Sverige. Prins Erik bar titlen hertug af Västmanland.

Biografi 
Prins Erik var lettere tilbagestående og epileptisk. Han levede et meget tilbagetrukket liv, og var næsten aldrig med ved større begivenheder. Han døde af den spanske syge. Ingen af hans forældre var ved hans dødsleje, til trods for at de havde fået at vide, at han lå for døden. Prins Eriks største interesser var musik og geografi.

Hædersbevisninger og ordener 
 : Ridder af Elefantordenen  (1912)
 : Ridder af Den Norske Løve  (1904)

Se også

Kilder 
Artiklen bygger helt eller delvist på Norsk Wikipedia.

Prinser fra Sverige
Prinser af Norge
Huset Bernadotte
Personer fra Stockholm
Hertuger fra Västmanland
Folkets Park

Folkets Park er flertydigt og kan betyde:

 Folkets Park (København) - park i København
 Folkets Park (Malmø) - forlystelsespark i Malmø
Bonn-konventionen

Bonn konventionen eller Convention on the Conservation of Migratory Species of Wild Animals (CMS) er en mellemstatslig traktat, som arbejder for at bevare de vildtlevende dyrearter der regelmæssigt krydser landegrænser, hvad enten det er til lands, på vandet eller i luften; Konventionen opfordrer til at indføre strenge beskyttelsesforhold for udrydningstruede dyr. Den er indgået inden for rammerne af De Forenede Nationers Miljøprogram (UNEP), og beskæftiger sig med bevarelse af dyreliv og levesteder på en global skala. Konventionen blev vedtaget i Bonn i 1979, trådte i kraft i 1983 og er i dag tiltrådt af 117 lande (2012). Danmark ratificerede konventionen i 1982. The Conference of the Parties (COP) er det besluttende organ i organisationen, og den mødes hvert tredje år. Endvidere er der et stående udvalg der følger den overordnede politik rådgiver om operationelle og finansielle spørgsmål, og Det Videnskabelige Råd (SCC) rådgiver om videnskabelige spørgsmål og prioriteringerne inden for forskning og bevarelse. Seneste COP-konference var COP-10 der blev afholdt 20. – 25. november 2011 i Bergen, Norge

Eksterne kilder og henvisninger 

 Organisationens websted 
 Konventionens tekst
 Om Bonn konventionen  på Naturstyrelsens websted

Internationale organisationer
Naturbeskyttelse
Liu Yang (taikonaut)

Liu Yang (simplifiseret kinesisk: 刘洋; traditional kinesisk: 劉洋; pinyin: Liú Yáng; født 6. oktober 1978) er en kinesisk taikonaut, der var medlem af besætningen på missionen Shenzhou 9 fra den 16. til den 29. juni 2012.
Hun er således den første kvindelige kineser i rummet.

Taikonauter fra Kina
5. etape af Tour de France 2012

Femte etape af Tour de France 2012 var en 196,5 km lang flad etape. Den blev kørt torsdag den 5. juli fra Rouen til Saint-Quentin.

 Etape: 5. etape
 Dato: 5. juli
 Længde: 196,5 km
 Gennemsnitshastighed: 41,883 km/t

Pointspurter

Pointspurt (Breteuil) 
Efter 109 km

Resultatliste

Manglende ryttere 
 211  Marcel Kittel (ARG) udgik grundet maveproblemer.

Referencer

Ekstern henvisning 
 Etapeside  på Letour.fr   

 05

en:2012 Tour de France, Prologue to Stage 10#Stage 5
Schön

Schön, Schoen:
 Helmut Schön
 Jan Hendrik Schön
Prins Eugen af Sverige

Prins Eugen af Sverige, hertug af Närke (Eugen Napoleon Nikolaus; født 1. august 1865 på Drottningholm Slot, død 17. august 1947 i Waldemarsudde på Djurgården i Stockholm) var prins af Sverige og (til 1905) Norge samt hertug af Närke. Han var den yngste søn af kong Oscar 2. af Sverige-Norge og dronning Sofia, og fra 1873 til sin død var han sidst i den svenske tronfølge.

Prins Eugen var kunstner, og han var kendt som Målarprinsen (malerprinsen).

Biografi 
Prins Eugen uddannede sig til officer, men helligede sig herefter kunstnerisk virksomhed. Fra 1887 til 1889 opholdt han sig i Paris, hvor han blandt andre studerede hos Léon Bonnat og Pierre Puvis de Chavannes. Fra 1933 til 1945 støttede han jødiske og politiske flygtninge fra Tyskland, og han var kendt som antinazist. 
I 1945 fyldte Prins Eugen 80 år. Ved denne lejlighed blev Prins Eugens Medalje indstifter af prinsens bror kong Gustav 5. af Sverige. Prins Eugen var den første svenske kongelige, der blev kremeret, hans urne blev begravet i Waldemarsuddes have. Prins Eugen var ugift.

Galleri

Hædersbevisninger og ordener 
 : Ridder af Elefantordenen  (1883)
 : Ridder af Den Norske Løve  (1904)

Kilder 
Artiklen bygger helt eller delvist på Svensk Wikipedia.

Se også 

Prinser fra Sverige
Prinser af Norge
Huset Bernadotte
Hertuger af Närke
Mikkel Knudstrup

Mikkel Knudstrup (født 28. november 1991) er en dansk fodboldspiller, der spiller i den danske 1. divisionsklub FC Fredericia.

Karriere

FC Nordsjælland 
Knudstrup startede sin seniorkarriere i FC Nordsjælland, hvor han som 18 årig blev rykket op i klubbens A-trup i 2010 efter at være blevet omskolet fra angriber til forsvarer. Han nåede dog aldrig for alvor ind omkring førsteholdet og efter et halvt år i A-truppen blev han fritstillet af klubben. Han nåede at spille en enkelt halvleg i pokalturneringen for FC Nordsjælland.

FC Vestsjælland 
Efter bruddet med FC Nordsjælland tog Knudstrup på prøvetræning i 1. divisions klubben FC Vestsjælland, som han kort efter skrev kontrakt med frem til sommeren 2012. Da kontrakten med FC Vestsjælland udløb valgte Knudstrup at forlade klubben, da den ikke ville tilbyde ham en ny kontrakt af mere end 6 måneders varighed.

Hvidovre IF 
I juli 2012 skrev Knudstrup en halvårig kontrakt med Hvidovre IF Inden aftalen med Hvidovre IF havde Knudstrup været på prøvetræning i Viborg FF. I januar 2013 blev aftalen med klubben forlænget.

FC Fredericia 
Den 1. august blev det offentliggjort, at Knudstrup skiftede til FC Fredericia på en 2-årig kontrakt.

Eksterne henvisninger 
 Profil på transfermarkt

Referencer 

Fodboldspillere fra Danmark
Fodboldspillere fra Kjøbenhavns Boldklub
Fodboldspillere fra FC Nordsjælland
Fodboldspillere fra FC Vestsjælland
Fodboldspillere fra Hvidovre IF
Fodboldspillere fra FC Fredericia
Funaria

Funaria (Snobørste) er en stor slægt af mosser, dog kun med en enkelt art i Danmark. Funaria betyder 'fra reb' og hentyder ligesom det danske navn til den snoede seta.

 Almindelig snobørste Funaria hygrometrica

Litteratur 
 Smith, A. J. E. The Moss Flora of Britain and Ireland, 2004, Cambridge University Press,

Ekstern henvisning 
 www.itis.gov  Systematik.

Planteslægter
Funariaceae
Bregneblomst

Bregneblomsten er en magisk blomst i slavisk og baltisk mytologi. Det skal bemærkes, at bregnen ikke blomstrer i virkeligheden.

Myten
Ifølge myten blomstrer blomsten kun i en meget kort periode under sommersolhverv. Blomsten bringer lykke til den der finder den. Denne lykke er ifølge de forskellige myter enten held, rigdom eller evnen til at forstå dyrernes sprog. Blomsten er dog beskyttet af onde ånder, men den der finder den vil have adgang til jordiske rigdomme som dog ikke vil gavne nogen. Derfor er det op til den enkelte om vedkommende vil plukke blomsten eller ej.

Baltikum
I Baltikum skulle blomsten kun blomstre under Sankt Hans, og den er her et symbol på frugtbarhed. Unge par som finder blomsten vil altså blive frugtbare.

Slaviske lande
Ifølge den slaviske myte blomstrer blomsten på Kupala natten. Her vil unge piger og par gå ud i skoven for at finde bregneblomsten. Hvis en mand kommer ud af skoven med en piges blomsterkrans om halsen betyder det at de er blevet forlovet. Ifølge traditionen er bregneblomsten en Chervona Ruta, som normalt er gul, men som bliver rød på Kupala natten.

Eksterne henvisninger
 Historie om bregneblomsten 

Bregner
Mytologi
Funariaceae

Funariaceae er en familie af mosser med omkring 300 arter, de fleste i slægterne Funaria og Physcomitrium. Fire slægter findes i Danmark med i alt 6 arter.

Slægten Goniomitrium har tidligere tilhørt familien Pottiaceae.

 Entosthodon
 Funaria
 Physcomitrella
 Physcomitrium

 Aphanorrhegma
 Brachymeniopsis
 Bryobeckettia
 Clavitheca
 Cygnicollum
 Ephemerella
 Funariella
 Goniomitrium
 Loiseaubryum
 Nanomitriella
 Physcomitrellopsis
 Physcomitridium
 Pyramidula

Noter

Eksterne henvisninger 
 Bernard Goffinet – Bryology (and Lichenology)  Systematik

 
Plantefamilier
Rin Nakai

Rin Nakai (født 22. oktober 1986) er en kvindelig japansk kampsportudøver. Hun har deltaget i UFC, Pancrase, Smack Girl og Valkyrie, og startede sin mixed martial arts karriere i 2006.

Eksterne henvisninger 
 Officiel webside  
Officiel blog 

Sportsfolk fra Japan
Kampsportsudøvere
Funariales

Funariales er en orden af mosser, der alle vokser på jorden. Den omfatter to familier, begge er repræsenteret i Danmark.

 Funariaceae
 Disceliaceae med en enkelt art

Eksterne henvisninger 
 Bernard Goffinet – Bryology (and Lichenology)  Systematik

 
Mosordener
Giustiniano Participazio

Giustiniano Participazio (også Partecipazio eller Particiaco, Latin: Agnellus Iustinianus Particiacus) (døde 829) var den 11. doge i Venedig i en kort periode fra 827 til hans død. Hans to år som hertug var meget begivenhedsrige. Han blev udnævnt til hypatus og angiveligt også protosebastus af den byzantinske kejser Leo 5. Armeneren.

Giustiniano var bortrejst til Konstantinopel da hans far, den dengang regerende doge Agnello, udpegede hans yngre bror Giovanni til med-doge. Da Giustiniano vendte tilbage, blev han rasende. Agnello udpegede sin tredje søn, som også hed Agnello, til med-doge og begyndte at gå imod Giustiniano, og belejrede ham endda i San Severo. Giustiniano fik imidlertid overtaget og sendte sin yngre bror i eksil. Han efterfulgte sin far dom doge i 827.

Den byzantinske kejser Michael 2. tilbød militær støtte til Venedig til gengæld for et kontingent venetianere til hans ekspedition til Aghlabid på Sicilien. Den vellykkede ekspedition forøgede byens prestige.

Mens striden om de istriske bispesæder mellem patriarken af Grado og patriarken af Aguileia (som var næret af Karl den Store og Lothar 1., arbejdede Giustiniano på at styrke den venetianske kirkes prestige. Ifølge traditionen havde det været evangelisten Markus selv, som først havde prædiket i byen, og mange venetianere tog på pilgrimsrejse til Markus grav i  Alexandria i Ægypten. Ifølge overleveringen beordrede Giustiniano købmændende Buono di Malamocco og Rustico di Torcello til at korrumpere de munke i Alexandria, som bevogtede liget af evangelisten og i hemmelighed stjæle det og føre det til Venedig. Med liget skjult mellem noget flæsk slap det venetianske skib gennem tolden og sejlede ind i Venedig havn den 31. januar 828 med liget af Sankt Markus. Giustiniano begyndte byggeriet af et kapel, som var indviet Sankt Markus og skulle rumme hans rester, den første Basilica di San Marco i Venedig.

Giustiniano tilbagekaldte sin bror Giovanni fra Konstantinopel, fordi han ikke havde fået sønner med sin kone, og udpegede ham til at fortsætte byggeriet af den nye kirke til Venedigs nye skytshelgen. Giovanni efterfulgte den aldrende Giustiniano ved dennes død det følgende år.

Henvisninger

Kilder 
Norwich, John Julius. A History of Venice. Alfred A. Knopf: New York, 1982. 
Şerban Marin. Giustiniano Partecipazio and the Representation of the First Venetian Embassy to Constantinople in the Chronicles of the Serenissima, "Historical Yearbook", 2 (2005), p. 75-92.

Se også 

Doger
Girls! Girls! Girls! (sang)

"Girls! Girls! Girls!" er en komposition af Jerry Leiber og Mike Stoller fra 1960. Den er indsunget og udgivet på singleplade af den amerikanske vokalgruppe The Coasters, som fik et mindre hit med den samme år.

Elvis Presleys udgave 
Elvis Presley indsang sin version af "Girls! Girls! Girls!" til brug som titelnummer til Elvis-filmen Girls! Girls! Girls! fra 1962. Sangen blev indspillet af Elvis hos Radio Recorders i Hollywood den 27. marts 1962.

Elvis udsendte ikke sangen på singleplade, men den udkom i november 1962, på samme tid som filmens premiere, på en LP-plade med soundtracket fra filmen. Soundtracket hed ligeledes Girls! Girls! Girls!.

"Girls! Girls! Girls!" med Elvis Presley er endvidere på CD'en fra 18. juli 1995 Command Performances – The Essential 60's Masters, vol. 2, som er en samling af de bedre af Elvis' filmsange fra hans 31 spillefilm.

Besætning 
Folkene bag Elvis' udgave af sangen er:
 Elvis Presley, sang
 Scotty Moore, guitar
 Tiny Timbrell, guitar
 Robert Bain, guitar
 Barney Kessel, guitar
 Alton Hendrickson, guitar
 Dudley Brooks, klaver
 Harold Brown, orgel
 Ray Siegel, bas
 D.J. Fontana, trommer
 Hal Blaine, trommer
 Bernie Mattinson, trommer
 Homer "Boots" Randolph, saxofon
 The Jordanaires, kor

Alternativ version 
Ud over den ovenfor nævnte version indspillede Elvis Presley en alternativ udgave. Den blev optaget i samme studie, men dagen efter, altså 28. marts 1962. Denne udgave blev udsendt i 1993 på albummet Double Features.

Referencer 

Elvis Presley-sange
Sange fra 1960
Rock and roll-sange
Agnello Participazio

Agnello Participazio (Angelo Particiaco, Latin: Agnellus Particiacus) var den 10. doge i Venedig fra 811 til 827. Han blev født i en rig købmandsfamilie i Heraclea og var en af de første, som bosatte sig på øen Rialto, hvis civitas Rivoalti under ham blev til civitas Venetiarum. 

I 810 tilkaldte de regerende doger Obelerio, Beato og Valentino kongen af Italien Pippin for at afstive deres vaklende styre. Det var Agnello som ledede forsvaret af byen under Pippins efterfølgende belejring. Efter at Pippin var flygtet og dogerne sendt i eksil, blev Agnello valgt til doge. Hans hus på Rialto – Campiello della Cason – blev det første dogepalads i Venedigs histore, og han begyndte snart at udvide det i sten. Hans regeringstid begyndte på et heldigt tidspunkt. Ved Pax Nicephori blev Veneto fastholdt i det byzantinske kejserrige og Karl den Store gav afkald på det, men det blev bekræftet, at området i praksis var uafhængigt. Agnello begyndte at udmønte de første venetianske mønter. 

Agnellos regeringsperiode er også kendt for fødslen af det moderne Venedig: en by med kanaler, broer med centrum på Rialto. Agnello drejede opmærksomheden mod landindvinding og landbefæstning. Han nedsatte en bygningskommission på tre mand, som skulle føre tilsyn med arbejdet. Nicolò Ardisonio havde ansvar for at befæste kysterne – lidi – mod havet. Lorenzo Alimpato gravede kanaler og forstærkede øerne, så de blev forberedt til byggeri. Endelig blev byggeriet af nye og bedre bygninger overdraget til Pietro Tradonico, en nær slægtning af Agnello. Torcello, Burano, Heraclea og Rialto blev alle genopbygget. Broer blev bygget, endda over Brenta og Canal Grande blev skabt. Men på dette tidspunkt var de få stembygninger fæstninger eller kirker. 

Agnellos senere år blev plaget af familieskænderier. Hans ældste søn, Giustiniano, var bortrejst til Konstantinopel og derfor blev en yngre søn, Giovanni udpeget til med-doge. Da Giustiniano vendte tilbage, blev han rasende. Agnello udpegede sin tredje søn, Agnello, til med-doge og begyndte at gå imod Giustiniano, og belejrede ham endda i San Severo. Til sidst blev den pro-frankiske Giovanni tvunget i eksil i Zadar. Agnello blev efterfulgt af sin ældste søn Giustiniano.

Kilder 
 Norwich, John Julius. A History of Venice. Alfred A. Knopf: New York, 1982.

Se også 

Doger
Caenorhabditis elegans

Caenorhabditis elegans er en fritlevende, gennemsigtig rundorm på omkring 1 mm i længden, som lever i tempererede jordmiljøer. Forskning i molekylær- og udviklingsbiologi for C. elegans påbegyndtes i 1974 af Sydney Brenner og arten er sidenhen i vidt omfang blevet brugt som modelorganisme.

Arten har to køn: hankøn eller hermafrodit. Udviklingen af hver eneste kropscelle (959 i den voksne hermafrodit; 1031 i den voksne hankønsorm) er blevet kortlagt.

Ormen har mange attraktive egenskaber, der gør den særdeles velegnet som modelorganisme, heriblandt at den har et overskueligt antal celler og er gennemsigtig. Flere nobelpriser er blevet vundet på baggrund af forskning foretaget med C. elegans.

Referencer

Litteratur

Eksterne henvisninger 

 WormBase  – en omfattende online database der dækker C. elegans og andre rundormes biologi og genomik
 WormBook – et frit online kompendium med alle aspekter af C. elegans biologi, herunder laboratorieprotokoller
 Wormatlas – en online database for adfærdsmæssig og strukturel anatomi af C. elegans

Nobel-foredrag 
 Brenner S (2002) Nature's Gift to Science. In. http://nobelprize.org/nobel_prizes/medicine/laureates/2002/brenner-lecture.pdf
 Horvitz HR (2002) Worms, Life and Death. In. http://nobelprize.org/nobel_prizes/medicine/laureates/2002/horvitz-lecture.pdf
 Sulston JE (2002) The Cell Lineage and Beyond. In. http://nobelprize.org/nobel_prizes/medicine/laureates/2002/sulston-lecture.pdf

Rundorme
Modelorganismer
Mulbjerge

Mulbjerge (fra mule (fremspring) + bjerge) er en række morænebakker der ligger nord og øst for Dokkedal, mellem den flade Lille Vildmose og Kattegat. Den højeste af bakkerne, Vagten er 48 meter høj, og mellem den , og Gulhøj (36 moh.) mod syd, går en kløft, Stejlgabet der fører ned til et tidligere fiskerleje og en bademole.

De markante bakker var i stenalderen, hvor Lille Vildmose
var dækket af hav, en ø der lå 5 km fra det øvrige Himmerland .

Mulbjerge er en del af Natura 2000 -område nr. 14 Ålborg Bugt, Randers Fjord og Mariager Fjord , og blev fredet første gang i 1948, men er blevet justeret flere gange siden, senest i 1986. Det fredede område udgør ca. 144 ha .

Referencer

Eksterne henvisninger 

 Seværdigheder i og omkring Mulbjerge på Dokkedal.net

Lokaliteter i Aalborg Kommune
Lille Vildmose